open-index/open-wikipedia-markdown huggingface dataset:
Matt Carey

**Matt Carey** (s. 28. helmikuuta 1992 Hamilton, Ontario, Kanada) on kanadalainen jääkiekkoilija. Carey on pelannut ammattilaisurallaan kaksi ottelua NHL:ssä ja lisäksi AHL- ja ECHL-sarjoissa.

## Ura
Carey pelasi St. Lawrencen yliopistossa ennen kuin teki vapaana pelaajana kaksivuotisen tulokassopimuksen Chicago Blackhawksin kanssa 20. maaliskuuta 2014.

Carey pelasi ensimmäisen NHL-pelinsä 28. maaliskuuta 2014, kun Blackhawks hävisi 5–3 Ottawa Senatorsille. Ottelussa hän sai yhden kahden minuutin jäähyn ja −1 plus/miinus-tilastoonsa. Lisäksi hän ohjasi Cody Cecin laukauksen omaan maaliin. Carey teki ensimmäisen NHL-maalinsa 12. huhtikuuta Nashville Predatorsin Pekka Rinnettä vastaan.

Kun Careyn tulokassopimus loppui, Chicago ei enää tarjonnut hänelle jatkosopimusta, joten hän siirtyi vapaiden pelaajien markkinoille. 13. heinäkuuta 2015 hän teki yksivuotisen sopimuksen Minnesota Wildin AHL-farmiseura Iowa Wildin kanssa. Wildissa Carey pelasi 21 ottelua ja Wildin farmiseurassa ECHL:n Quad City Mallardsissa 49 ottelua. Hän oli 47 pisteellään Mallardsin kolmanneksi eniten pisteitä tehnyt pelaaja.

Carey teki kesällä 2016 sopimuksen AHL-seura Hartford Wolf Packin kanssa.

## Yksityiselämä
Myös Careyn veli Greg Carey pelaa jääkiekkoa ammattilaistasolla Arizona Coyotesin organisaatiossa.

## Tilastot

## Lähteet
* 
* 
* 

### Viitteet
Hennariikka Laaksola

**Hennariikka Laaksola** (s. 1985) on suomalainen näyttelijä. Hänet tunnetaan muun muassa Sonja Ollilan roolista Yle TV2:n draamasarjassa *[[Uusi päivä (televisiosarja)|Uusi päivä]]*. Syksyllä 2013 hänellä oli yksi keskeisistä rooleista Yle TV2:lla esitetyssä draamasarjassa *[[Mun ainoot 30 minsaa]]*. Lisäksi hän on näytellyt muun muassa elokuvissa *[[Espoon viimeinen neitsyt]]* (2003) sekä *[[Veijarit]]* (2010) ja televisiosarjoissa *[[Rantabaari]]* (2021) ja *[[Kansan vihollinen]]* (2022).

Vuosina 2019–2022 Laaksola piti *Yhden yön juttuja* -podcastia yhdessä näyttelijöiden Amelie Blaubergin ja Thelma Sibergin kanssa. Helmikuussa 2023 kolmikko aloitti uuden podcastinsa *Gaala*.

Laaksolan esikoislapsi syntyi keväällä 2022.

## Filmografia

## Lähteet

## Aiheesta muualla
* 
*
Jordie Benn

**Phillip Jordan Ellis ”Jordie” Benn** (s. 26. heinäkuuta 1987 Victoria, Brittiläinen Kolumbia, Kanada) on kanadalainen uransa päättänyt jääkiekkopuolustaja, joka pelasi viimeisempänä HockeyAllsvenskanin Brynäs IF:ssä.

3. tammikuuta 2012 Benn teki NHL-debyyttinsä Detroit Red Wingsiä vastaan. Benn sai heti ensimmäisessä ottelussaan pisteen, kun hän syötti yhdessä veljensä Jamie Bennin kanssa Loui Erikssonin tekemän maalin. Uransa ensimmäisen NHL-maalin Benn teki 23. maaliskuuta 2013 ottelussa Colorado Avalanchea vastaan. Dallas kauppasi Bennin Montreal Canadiensiin helmikuussa 2017.

Kesäkuussa 2019 Benn teki kaksivuotisen sopimuksen Vancouver Canucksin kanssa.

Huhtikuussa 2021 Canucks kauppasi Bennin Winnipeg Jetsiin vaihdossa kuudennen kierroksen varausvuoroon.

Elokuussa 2021 Benn teki vapaana agenttina Minnesota Wildin kanssa yksivuotisen ja 900 000 dollarin arvoisen sopimuksen.

Heinäkuussa 2022 Benn teki vapaana agenttina Toronto Maple Leafsin kanssa yksivuotisen ja 750 000 dollarin arvoisen sopimuksen.

Elokuussa 2023 Benn palasi tryout-sopimuksella Starsiin. 

Jordie Bennin pikkuveli Jamie Benn on Dallas Starsin kapteeni.

## Tilastot

## Lähteet
* 
* 
* 

### Viitteet
Älvsborg

**Älvsborg** voi viitata seuraaviin asioihin Ruotsissa:

Historiallisia merkityksiä:
* Älvsborgin linna, keskiajalla nykyisen Göteborgin alueella sijainnut linna
* Älvsborgin lunnaat, kaksi Ruotsin ja Tanskan välistä panttaussopimusta
* Älvsborg, lyhytikäinen kaupunki, yksi Göteborgin edeltäjistä
* Älvsborgs Kungsladugård, kuninkaankartano
* Fort Nya Elfsborg, linnoitus Delaware-joen varrella 1600-luvulla
* Nya Älvsborg, linnoitus Götajoen saarella 1600-luvulla

Sotilaallisia kohteita:
* Älvsborgin linnoitus, linnoitus Götajoen suulla 1900-luvulla
* HMS Älvsborg, useiden Ruotsin laivaston laivojen nimi
** HMS Älvsborg (M02), vuonna 1971 valmistunut miinalaiva
* Älvsborg radio, entinen rannikkoradioasema

Julkisia organisaatioita:
* Älvsborg, entinen taajaväkinen yhdyskunta
* Älvsborg, entinen kaupunginosalautakunta Göteborgissa
* Älvsborg, Göteborgin kaupunginosa
* Älvsborgin lääni, entinen Ruotsin lääni
** Norra Älvsborg, Älvsborgin läänin pohjoisosa
** Södra Älvsborg, Älvsborgin läänin eteläosa
* Älvsborgin läänin maakäräjät, entinen Ruotsin maakäräjä
* Älvsborgin läänin vaalipiiri, entinen vaalipiiri Ruotsin valtiopäivien ensimmäisen kamarin vaaleissa
* Älvsborgin läänin eteläinen vaalipiiri, entinen Ruotsin vaalipiiri (nykyään Länsi-Götanmaan läänin eteläinen vaalipiiri)
* Älvsborgin läänin pohjoinen vaalipiiri, entinen Ruotsin vaalipiiri (nykyään Länsi-Götanmaan läänin pohjoinen vaalipiiri)

Kirkollisia kohteita:
* Älvsborgin seurakunta, seurakunta Göteborgissa
* Älvsborgin piiri, piiri Göteborgin kunnassa
* Älvsborgin kirkko, kirkko Älvsborgin seurakunnassa
* Älvsborgin rovastikunta, rovastikunta Göteborgin hiippakunnassa
* Nya Älvsborgin linnanseurakunta, entinen sotilasseurakunta Göteborgissa

Infrastruktuuri:
* Älvsborgin silta, Götajoen ylittävä silta
* Älvsborgsbanan, rautatielinja

Urheilu:
* IF Elfsborg, urheiluseura Boråsissa

Luonto:
* Älvsborgsfjorden, merenlahti Götajoen suun ulkopuolella
Valmieran rautatieasema

**Valmieran rautatieasema** on Valga–Riika-radalla sijaitseva rautatieasema Latviassa. Asemalla pysähtyy kuusi matkustajajunaa päivässä. Asema avattiin liikenteelle vuonna 1889. Vuoteen 1919 saakka sen nimi oli Wolmar. Uusi asemarakennus valmistui sodassa vahingoittuneen tilalle vuonna 1941.

## Aiheesta muualla
Kevin Muscat

**Kevin Vincent Muscat** (s. 7. elokuuta 1973 Crawley, Englanti) on australialainen entinen jalkapalloilija ja nykyinen jalkapallovalmentaja. Hän on lokakuusta 2013 lähtien valmentanut Australian A-Leaguessa pelaavaa Melbourne Victoryä, jonka riveissä lopetti peliuransa ammattilaistasolla vuonna 2011.

Peliurallaan Muscat pelasi kotimaansa lisäksi myös Brittein saarilla. Hän edusti urallaan muun muassa englantilaiseuroja Crystal Palacea, Millwallia, Wolverhamptonia sekä skotlantilaista Rangersia. Maajoukkuetasolla Muscat pelasi Australian maajoukkueessa 46 A-maaottelua ja teki niissä kymmenen maalia vuosina 1994–2006.

Muscat tunnettiin urallaan äärimmäisen kovasta ja fyysisestä, ajoittain jopa vaarallisesta pelityylistään, joka johti useisiin ulosajoihin sekä pelikieltoihin. Hän sai 19-vuotisella ammattilaisurallaan yhteensä 123 keltaista ja 12 punaista korttia.

## Lähteet
Ken Davitian

**Kenneth "Ken" Davitian** (s. 19. kesäkuuta 1953 Los Angeles, Kalifornia) on yhdysvaltalainen näyttelijä. Hän on parhaiten tunnettu rooleistaan tuottaja Azamat Bagatovina komediaelokuvassa *[[Borat (elokuva)|Borat]]* (2006) ja rikollisjärjestön pikkupomo Shtarkerina elokuvassa Salainen agentti 86.

Davitianin sukujuuret ovat Armeniassa. Hän perusti vuonna 2003 oman ravintolan kotikaupunkiinsa Los Angelesiin.

## Aiheesta muualla
*
Across a Crowded Room

**Across a Crowded Room** on brittiläisen laulaja-lauluntekijä ja kitaristi Richard Thompsonin studioalbumi vuodelta 1985.

Albumin nimi ei viittaa suoraan mihinkään albumilla olevaan kappaleeseen.

## Kappaleet

Richard Thompson on tehnyt kaikki kappaleet. Musiikkikustantaja on Island Music (BMI). Kappaleiden sanat on painettu LP-levyn suojakuoreen. Laulujen aiheet käsittelevät pääasiassa päättynyttä tai päättymässä olevaa parisuhdetta. Yhteiskunnallista sanomaa on kappaleessa "Walking Through a Wasted Land". Myös "Little Blue Numberin" sanoitus on yleisilmeestä poikkeava. Kappaleessa "She Twists the Knife Again" mainitaan Gene Tunney.

## Kokoonpano

* Bruce Lynch – bassokitara
* Dave Mattacks – rummut, lyömäsoittimet ja kosketinsoittimet
* Simon Nicol – 12-kielinen Rickenbacker-kitara ja nailonkielinen kitara  
* Richard Thompson – laulu, kitara

sekä

* Dave Bitelli – baritonisaksofoni
* Alan Dunn – hanuri
* Philip Pickett – engl. "Shawm, crumhorn, sopranino recorder and symphony"
* Pete Thomas – tenorisaksofoni

* Christine Collister ja Clive Gregson sekä Phil Barnes – taustalaulu
* The Soultanas – taustalaulu kappaleella "Love in a Faithless Country"

## Tuotantotiedot

* Julkaisuvuosi: 1985
* Levy-yhtiö: Polydor Records, luettelotunnus 825 421-1 Y
* Tuottaja: Joe Boyd
* Levytyspaikka ja -aika: RAK:n studiot, Lontoo; syys-lokakuussa 1984
* Äänittäjä: Jack Nuber
* Remiksaajat: Greg Jackman ja Jerry Boys
* Apulaisäänittäjä: Chris Dickie
* Masterointi: Jack Skinner, Sterling Sound
* Takakannen valokuva Richard Thompsonista: Dennis Keeley
* Etukannen valokuva: Phil Smee ja Donato Cinicolo
* Kannen suunnittelu: Phil Smee *Waldo’s*issa.  (Kansikuvan esinekokoelmassa on mm. Coca-Cola-pullo, Le Monde -lehti, Truman Capoten kirja, lastenkirja *Playtime Bumper Book*, tietokoneen "lerppu"levyke ja punnan seteli.)
* Tuotanto- ja tekijänoikeudet: 1985 PolyGram Records, Inc.
* Painokset: Länsi-Saksassa 1985 Deutsche Grammophon Gesellschaft mbH, Glockengießerwall 3, 2000 Hamburg 1

Uutiskirjeen ja tietoja Richard Thompsonin levytyksistä on saanut osoitteesta Flypaper, c/o Frank Kornelussen, P.O. Box 516, Middlevillage, N.Y. 11379.

## Lähteet

* Richard Thompsonin LP-levy *Across a Crowded Room* (Polydor 825 421-1 Y, länsisaksalainen painos) 1985
Rainn Wilson

**Rainn Dietrich Wilson** (s. 20. tammikuuta 1966 Seattle, Washington) on yhdysvaltalainen näyttelijä. Hän on näytellyt muun muassa Dwight Schruten roolissa televisiosarjan *[[Konttori (yhdysvaltalainen televisiosarja)|Konttori]]* yhdysvaltalaisessa versiossa. Wilson oli *Konttorista* Primetime Emmy -ehdokkaana kolme kertaa vuosina 2006–2009.

Wilson syntyi Seattlessä ja kasvoi sen lähellä Lake Forest Parkissa. Hänen ollessaan 16-vuotias perhe muutti Chicagoon, mistä hänen vanhempansa olivat saaneet töitä bahai-temppelissä. Myöhemmin Wilson palasi synnyinseudulleen opiskelemaan draamaa Washingtonin yliopistossa, josta hän valmistui 1986. Sen jälkeen hän muutti itärannikolle opiskellen näyttelemistä New Yorkin yliopistossa ja esiintyen Broadwayllä teatterituotannoissa.

Wilsonin ensimmäinen isompi televisiorooli oli vuonna 2003 *[[Mullan alla]]* -sarjassa, jossa hän esitti hautaustoimiston harjoittelijaa Arthur Martinia. Sen jälkeen hän sai roolin *Konttorista* – vaikka häntä ei valittukaan hakemaansa päärooliin, jonka sai Steve Carell. Ruotsalaisen Leif G. W. Perssonin romaaneihin perustuvassa yhdysvaltalaisessa *[[Backstrom (televisiosarja)|Backstrom]]*-sarjassa Wilson näytteli päähahmo rikoskomisario Everett Backstromia.

Wilson tapasi vaimonsa, kirjailija Holiday Reinhornin, yliopistoaikoinaan Seattlessä. He menivät naimisiin 1990-luvun puolivälissä ja saivat pojan vuonna 2004.

## Filmografia

### Televisiosarjat

## Lähteet

## Aiheesta muualla

* 
*
Herbert Römer

**Herbert Römer** (2. heinäkuuta 1924 Karkku – 18. toukokuuta 2001 Helsinki) oli suomalainen diplomi-insinööri ja Rautatiehallituksen pääjohtaja vuosina 1980–1988.

Römer kirjoitti ylioppilaaksi Oulunkylän yhteiskoulusta vuonna 1943 ja valmistui diplomi-insinööriksi Teknillisen korkeakoulun rakennusinsinööriosastolta vuonna 1951. Ensimmäisen kerran Römer työskenteli Valtionrautateillä insinöörioppilaana vuonna 1949, ja hänen vakituinen rautatieuransa alkoi seuraavana vuonna, jolloin hän aloitti siltainsinöörinä rautatiehallituksen rataosastolla. Vuosina 1960–1962 hän toimi Riihimäen ja vuosina 1962–1966 Oulun ratapiirin päällikkönä. Vuonna 1966 Römer nimitettiin rautatiehallituksen ratatoimiston ratainsinööriksi, vuonna 1967 saman toimiston yli-insinööriksi ja vuonna 1968 rataosaston johtajaksi. Vuosina 1973–1974 hän toimi liikenneosaston virkaatekevänä ylijohtajana, ja vuonna 1975 hänet nimitettiin liikenneosaston päällikkönä toimivaksi ylijohtajaksi. Römer työskenteli rautatiehallituksen virkaatekevänä pääjohtajana vuosina 1975–1976 ja 1977–1979 vakituksen pääjohtajan Paul Paavelan ollessa ministerinä. Paavelan kuoltua vuonna 1980 Römer nimitettiin hänen seuraajakseen.

## Lähteet
* Kuka kukin on 1978
* Kysy kirjastonhoitajalta 
* Kysy kirjastonhoitajalta

### Viitteet
Robert A. Harris

**Robert A. Harris** on yhdysvaltalainen elokuvahistorioitsija, elokuvatuottaja ja elokuvien entisöijä. Hän on entisöinyt etenkin 1950- ja 1960-lukujen suurelokuvia, ja saanut työstään monia palkintoja.

Harris on ollut kiinnostunut elokuvista teini-ikäisestä asti. Hän työskenteli elokuvateattereissa markkinoijana ja satunnaisesti projektorin käyttäjänä. Nykyisin hänellä on elokuvien konservointiin erikoistunut yritys *The Film Preserve*.

Vuonna 1989 Harris sai Columbia Picturesilta luvan entisöidä Arabian Lawrence -elokuvan alkuperäiseen pituuteen. Studion säilyttämät filmit olivat kuitenkin huonokuntoisia ja värit haalistuneet. Lisäksi elokuvan ääniraita oli vaurioitunut. Osa ääniraidasta saatiin ylimääräisestä kuvamateriaalista. Noin kahdeksasta minuutista puuttuivat kokonaan äänet, jotka jouduttiin äänittämään uudelleen ääniammattilaisten ja vanhojen näyttelijöiden avustuksella.

Muita tunnettuja Harrisin restauroimia elokuvia ovat Spartacus, My Fair Lady ja Vertigo – punainen kyynel sekä Kummisetä-trilogia.

Harrisin 1990-luvulla tuottama elokuva *[[The Grifters – huijarit]]* sai monia palkintoja ja oli Oscar-ehdokkaana. Historioitsijan roolissa hän on kirjoittanut teoksen * The Complete Films of Alfred Hitchcock* yhdessä Michael S. Laskyn kanssa.

## Lähteet
Aavikon laki (vuoden 1946 elokuva)

**Aavikon laki**, myös **Erämaan laki** (*My Darling Clementine*) on John Fordin ohjaama lännenelokuva vuodelta 1946.

Elokuva perustuu tarinaan O. K. Corralin taistelusta, joka on kerrottu Stuart N. Laken kirjoittamassa suurelta osin kuvitteellisessa Wyatt Earpin elämäkertakirjassa *[[Wyatt Earp: Frontier Marshal]]* (1931), joka oli sovitettu elokuvaksi *Frontier Marshal* jo 1939. *Aavikon lakia* pidetään O. K. Corralin taistelun elokuvatulkinnoista merkittävimpänä ja John Fordin monista lännenelokuvista parhaana ja runollisimpana.

## Juoni
Elokuva keskittyy Tombstonen kaupungin sheriffin Wyatt Earpin (Henry Fonda) ja Doc Hollidayn (Victor Mature) taisteluun Clantoneita vastaan O. K. Corralissa. Pahojen voimien voittaminen ja nuoren Clementine Carterin (Cathy Downs) viaton viehätysvoima tuo kaupunkiin uutta tulevaisuudenuskoa.

## Näyttelijät

## Vastaanotto ja jälkimaine
Elokuva on valittu vuonna 1991 Yhdysvaltojen National Film Registryyn. Italian elokuvatoimittajien liitto on valinnut sen vuoden 1948 parhaaksi ulkomaiseksi elokuvaksi. Vuonna 1979 kolmekymmentä suomalaista elokuva-arvostelijaa ja -asiantuntijaa äänesti kaikkien aikojen sadasta merkittävimmästä elokuvasta, ja *Aavikon laki* oli mukana heistä kymmenen listalla.

*Helsingin Sanomien* Pertti Avolan mukaan Walter Brennan tekee elokuvan parhaan roolityön.

## Lähteet

## Aiheesta muualla
*
Ryan Garbutt

**Ryan Garbutt** (s. 12. elokuuta 1985 Winnipeg, Manitoba, Kanada) on kanadalainen jääkiekkoilija, joka pelaa NHL-joukkue Anaheim Ducksissa keskushyökkääjänä.

## Ura
Varaamaton Garbutt pelasi neljä vuotta Brownin yliopistossa. Hänen ammattilaisuransa alkoi Corpus Christi Iceraysissa. Toisella ammattilaiskaudella hän pelasi ECHL-joukkue Gwinnett Gladiatorsissa ennen lainaamistaan AHL-joukkue Chicago Wolvesiin loppukauden kestävällä sopimuksella. 1. heinäkuuta 2011 Garbuttin ammattilaisura jatkui ensimmäisellä NHL-sopimuksella, joka merkitsi hänen siirtymistään vuodeksi Dallas Starsiin kaksisuuntaisella sopimuksella. Kaudella 2011–2012 Garbutt kutsuttiin Dallasiin farmijoukkue Texas Starsista ja hän teki ensimmäisen maalinsa 21. helmikuuta 2012 Montreal Canadiensia vastaan.

16. heinäkuuta 2012 Garbutt teki Dallasin kanssa kahden vuoden yksisuuntaisen jatkosopimuksen ja 29. tammikuuta 2014 Dallasin kanssa kolmen vuoden jatkosopimuksen, jonka arvo oli 5,4 miljoonaa dollaria. 10. heinäkuuta 2015 Garbutt ja hänen joukkuetoverinsa Trevor Daley kaupattiin Chicago Blackhawksiin vaihdossa Patrick Sharpiin sekä Stephen Johnsiin. Kaudella 2015–2016 Garbutt keräsi kuusi pistettä 43 pelissä, ennen kuin Blackhawks vaihtoi hänet Anaheim Ducksin kanssa Jiří Sekáčiin tammikuussa 2016.

## Tilastot

## Lähteet
* 
* 
* 

### Viitteet
Sidney Bernstein

**Sidney Lewis  Bernstein** (30. tammikuuta 1899 - 5. helmikuuta 1993) oli brittiläinen liikemies ja media-alan vaikuttaja. Hän kehitti perheensä tanssilava- ja teatteriketjusta mediakonsernin, johon kuului elokuvateattereita ja kaupallinen televisioyhtiö Granada Television.

Bernsteinin isä oli kiinteistöalalla ja hankki East Endin ensimmäiset elokuvateatterit. Sidney lopetti koulun 15-vuotiaana ja alkoi työskennellä isänsä yrityksessä. Hän sai perheen neljä elokuvateatteria perinnöksi 22-vuotiaana, juuri kun äänielokuva teki läpimurtoaan. Hän antoi teatteriketjun nimeksi Granada Espanjan lomien muistoksi.

Bernstein kuului Työväenpuolueeseen ja oli kuusi vuotta kaupunginvaltuustossa. Sodan aikana hän oli Tiedotusministeriön elokuva-alan neuvonantaja, ja vaikutti propagandaelokuvien kehitykseen. Hän kutsutti ystävänsä Alfred Hitchcockin Hollywoodista tekemään kaksi lyhyttä elokuvaa Ranskan vastarintaliikkeen kunniaksi.

Sodan jälkeen Hitchcock ja Bernstein perustivat elokuvatuotantoyhtiön nimeltä Transatlantic Pictures. 

Bernstein vastusti aluksi kaupallisia televisiokanavia, mutta kun toimiluvat tulivat myyntiin, hän hankki niistä yhden. Granada Television  palveli Englannin pohjoisosia Manchesterista käsin. Vaikka Bernsteinillä ei ollut siteitä alueelle, hän halusi kanavan saavan pohjoisenglantilaisen leiman, mikä onnistui yli odotusten Lancashireen sjoittuvan sarjan *[[Coronation Street]]* avulla.

Bernstein oli paroni vuodesta 1969.

## Lähteet

## Aiheesta muualla
* 
* Obituary Independent
Mesna

**Mesna** eli **natrium-2-merkaptoetaanisulfonaatti** (C2H5S2O3Na) on 2-merkaptoetaanisulfonihapon natriumsuola. Yhdistettä käytetään lääketieteessä eräiden solunsalpaajien myrkyllisyyttä vähentämään ja yskänlääkkeissä.

## Vaikutusmekanismi ja käyttö
Mesnaa käytetään hoidettaessa syöpiä osatsofosforiinijohdannaisilla kuten syklofosfamidilla ja ifosfamidilla. Nämä lääkeaineet metaboloituvat ihmisen elimistössä muodostaen akroleiinia, joka voi aiheuttaa virtasarakon tulehduksen. Mesnan tioliryhmä on nukleofiilinen ja reagoi elektrofiilisen akroleiinin kanssa Michael-additiolla. Reaktiossa muodostuva tuote on vaaraton ja erittyy ulos elimistöstä virtsan mukana. Mesnaa voidaan käyttää joko tablettina tai laskimoon annettavana ruiskeena.

Mesnalla on limaa irrottavia ja hajottavia eli mukolyyttisiä ominaisuuksia ja sitä voidaan käyttää yskänlääkkeissä.

## Haittavaikutukset
Mesna on yleisesti hyvin siedetty lääkeaine ja haittavaikutukset ovat lieviä ja nopeasti ohimeneviä. Mahdollisia haittavaikutuksia ovat päänsärky, huonovointisuus, vatsakipu, oksentelu, flunssankaltaiset oireet ja ihottuma.

## Synteesi
Mesnaa voidaan valmistaa alkyloimalla tiourean rikkiatomi 2-bromietaanisulfonihapolla ja hydrolysoimalla muodostuva isotioureajohdannainen natriumhydroksidin avulla.

## Lähteet

## Aiheesta muualla
*Kyoto Encyclopedia of Genes and Genomes (KEGG): Mesna 
*ChemBlink: Mesna
Coal

**Coal** on norjalaisen metalliyhtyeen Leprousin neljäs studioalbumi. Se julkaistiin 20. toukokuuta 2013 InsideOut Musicin kautta.

## Kappaleet
#
#
#
#
#
#
#
#

## Kokoonpano
* Einar Solberg – kosketinsoittimet, laulu
* Tor Oddmund Suhrke – kitara, taustalaulu
* Øystein Landsverk – kitara, taustalaulu
* Rein Blomquist – basso
* Tobias Ørnes Andersen – rummut

## Arvostelut
* Imperiumi.net: 
* Kaaoszine: 6/10
* Metal Injection: *erittäin positiivinen*
* Metal Storm: 8.8/10
* Soundi: 

## Aiheesta muualla
* Leprouksen viralliset kotisivut
* Coal discogs.com -sivustolla
* 

## Lähteet
Ei tuumaakaan (elokuva)

**Ei tuumaakaan** (*Sometimes a Great Notion*) on Paul Newmanin ohjaama elokuva vuodelta 1971. Se perustuu Ken Keseyn saman nimiseen romaaniin, joka on ilmestynyt suomeksi nimellä *Joskus tekee mieli* (2 osaa, suom. Risto Lehmusoksa, WSOY 1977, 1978).

Tarina kertoo oregonilaisen tukkilaissuvun elämästä. Tiukasti omista arvoistaan kiinni pitävä suku ei hyväksy muiden lakkoa. Ohjaaja Paul Newman näyttelee pääosaa.

## Näyttelijät

## Lähteet

## Aiheesta muualla
*
John Russell Taylor

**John Russell Taylor** (19. kesäkuuta 1935 – 18. elokuuta 2025) oli englantilainen teatteri- ja elokuvakriitikko, joka kirjoitti *[[The Times]]iin* elokuva- ja taidearvosteluja 1960-luvun alkaen. Hän kirjoitti elämäkertoja monista elokuvan merkkihenkilöistä. Vuosina 1972–1978 hän toimi professorina Etelä-Kalifornian yliopistossa.

## Teoksia
* Joseph L. Mankiewicz: An Index, British Film Institute, 1960.
* The Angry Theatre, Hill and Wang, 1962, revised edition, Penguin, 1963, as Anger and After: A Guide to the New British Drama, Methuen, 1962.
* Anatomy of a Television Play, Weidenfeld and Nicholson, 1962.
* Cinema Eye, Cinema Ear, Methuen, 1964.
*   John Arden: Three Plays, Penguin, 1965. (toim.)
* New English Dramatists 8, Penguin, 1965.
* Penguin Dictionary of the Theatre, Penguin, 1966.
* The Art Nouveau Book in Britain, Methuen, 1966, then M.I.T. Press, 1967.
* The Rise and Fall of the Well-Made Play, Hill and Wang, 1967.
* Preston Sturges, Secker and Warburg, 1967.
* Look Back in Anger: A Casebook, 1968. (toim.)
* Harold Pinter, 1969.
* The Art Dealers, 1969.
* The Hollywood Musical, 1971.
* The Second Wave: Hollywood Dramatists for the Seventies, 1971.
*  The Pleasure Dome, 1972. (toim.)
* Masterworks of the British Cinema, 1974.
* Directors and Directions: Peter Shaffer, 1975.
* Hitch, 1978.
* Cukor's Hollywood, 1979.
* Impressionism, 1981.
* Strangers in Paradise, 1983.
* Ingrid Bergman, 1983.
* Alec Guinness: A Celebration, 1984.
* Vivien Leigh, 1984.
* Hollywood 1940's, 1985.
* Portraits of the British Cinema, 1986. (yhdessä John Kobalin kanssa) 

## Lähteet
Robert Harris

**Robert Harris** -nimisiä henkilöitä ovat:

* Robert Harris (s. 1957), englantilainen kirjailija
* Robert Harris (s. 1944), kanadalainen katolinen piispa
* Robert A. Harris, elokuvahistorioitsija, elokuvatuottaja ja elokuvien entisöijä
* Robert Alton Harris (1953–1992), yhdysvaltalainen rikollinen
* Robert J. Harris, fantasiakirjailija ja Talisman -lautapelin luoja
Henkilöstöjohdon ryhmä

**Henkilöstöjohdon ryhmä ry Henry** on riippumaton, valtakunnallisesti toimiva henkilöstöjohdon ja -ammattilaisten yhdistys. 

Yhdistyksellä on lähes 3000 jäsentä, jotka työskentelevät erikokoisissa suomalaisissa teollisuus- ja palveluyrityksissä sekä julkishallinnon organisaatioissa henkilöstön johtamisen ja kehittämisen parissa. Henry:n tarkoituksena on edistää jäsenten ammattitaitoa ja mahdollisuuksia keskinäiseen vuorovaikutukseen. 

Yhdistys järjestää jäsenilleen erilaisia ammattillisia koulutustilaisuuksia sekä kaikille avoimen Henry Foorumi-tapahtuman. Lisäksi Henry on toiminut jo vuodesta 2003 järjestettyjen Uudista ja uudistu -messujen organisoijana. 

Toimintamuodoltaan Henry on aatteellinen ja riippumaton yhdistys. Taloudelliset tuotot kertyvät sekä henkilö- ja kannatusjäsenmaksuista että koulutuspalvelujen, julkaisujen ja muiden palvelujen myynnistä. Yhdistys omistaa Henrietta Oy -nimisen osakeyhtiön, joka järjestää henkilöstöalan messutapahtumia, maksullisia seminaareja, konferensseja ja tilaisuuksia henkilöstö- ja kehittämisalan ammattilaisille.

## Aiheesta muualla
* Henry ry:n sivusto
Donald Spoto

**Donald Spoto** (28. kesäkuuta 1941 New Rochelle – 11. helmikuuta 2023 Køge, Tanska) oli yhdysvaltalainen teologi, elokuvahistorioitsija ja elämäkertojen kirjoittaja. Hän väitteli Fordham Universityssä 1970 ja opetti sen jälkeen useissa yhdysvaltalaisissa yliopistoissa ja elokuva-alan oppilaitoksissa. Spoto julkaisi elämäkertoja elokuva-alan suurista nimistä, kuten Stanley Kramer, Alfred Hitchcock, Tennessee Williams, Marlene Dietrich, Marilyn Monroe, Laurence Olivier, Elizabeth Taylor, Ingrid Bergman ja James Dean.

Brittiläisessä ''The Guardian'' -lehdessä ilmestyneessä kirja-arviossa Michael Coveney kuvailee Spotoa "amerikkalaiseksi kvasi-akateemiseksi juorujen levittelijäksi" mutta myöntää tämän tehneen huolellista työtä luetteloidessaan kirjan kohteen (Alan Batesin) kaikki teatteri- ja elokuvaesiintymiset.

Spoto kirjoitti Hitchcockista kolmeosaisen teossarjan. *The Art of Alfred Hitchcock* ilmestyi 1976, ja Spoto teki sitä varten monia pitkiä haastatteluja. Toinen osa, *The Dark Side of Genius*, ilmestyi Hitchcockin kuoltua ja käsittelee sekä tähden yksityiselämää että uraa. Kolmas osa, *Spellbound by Beauty* (2008), käsittelee lähinnä Hitchcockin suhdetta naisnäyttelijöihin. Vuonna 2012 HBO tuotti elokuvan *[[The Girl]]*, joka perustuu Spoton Hitchcock-teoksiin.

## Lähteet

## Aiheesta muualla
*  Interview with: Donald Spoto - Biographer/Historian Writers Store
Kenan Thompson

**Kenan Thompson** (s. 10. toukokuuta 1978 Atlanta, Georgia) on yhdysvaltalainen näyttelijä.

Thompsonin ensimmäinen elokuvarooli oli Disneyn *[[Mestarit 2]]* -elokuvassa vuonna 1994. Parhaiten hänet tunnetaan *[[Saturday Night Live]]* -viihdeohjelman vakionäyttelijänä, jossa hän on toiminut vuodesta 2003 lähtien.

Thompsonilla on ollut myös useita rooleja eri elokuvissa sekä televisiosarjoissa. Lisäksi hän on toiminut ääninäyttelijänä *[[Smurffit (vuoden 2011 elokuva)|Smurffit]]*-elokuvissa.

## Aiheesta muualla
*
Oral-B

**Oral-B** on suuhygieniatuotteiden tuotemerkki, jonka omistaa yhdysvaltalainen Procter & Gamble. Tuotemerkillä myydään muun muassa hammastahnoja, hammasharjoja (sähkö/muovi), suuvesiä ja hammaslankoja.

## Historiaa lyhyesti

Oral-B:n kehittäjä on yhdysvaltalainen Dr. Robert Hutson.  Hän keksi maailman ensimmäisen pehmeäharjaksisen hammasharjan. Tämän vuoksi hammasharjan suosio kehittyi ja vuonna 1950 Dr. Hutson lanseerasi ensimmäisen Oral-B-hammasharjansa. Vuonna 1969 Oral-B:stä tuli ensimmäinen hammasharja kuussa, kun Apollo 11:n jäsenillä oli sellainen mukana. Ensimmäisen Oral-B-hammasharjan nimi oli Oral-B 60, koska siinä oli 60 harjasta. Vuonna 1984 Gillette osti Oral-B:n ja tuolloin myös Gilletteen kuulunut Braun alkoi valmistaa Oral-B:n kanssa sähköhammasharjoja. Vuonna 2006 Oral-B siirtyi P&G:n alaisuuteen. Nimessä Oral-B 'B' tarkoittaa sanaa *brush* eli harja.

## Lähteet

## Aiheesta muualla

* Oral-B:n Pohjoismaiden-kotisivut
Luettelo Saksan hallitsijoista

Tämä on **luettelo hallitsijoista jotka hallitsivat Saksan alueita Keski-Euroopassa**. Luettelo alkaa Verdunin sopimuksen jälkeisestä ajasta, jolloin Frankkien valtakunta jaettiin kolmeen osaan. Luettelon ensimmäinen hallitsija on Itä-Frankian kuningas Ludvig Saksalainen vuodesta 843 ja viimeinen hallitsija on Keisarillisen Saksan viimeinen keisari Vilhelm II, joka toimi Saksan keisarina vuoteen 1918 asti. Luettelossa on myös eri Saksan liittojen valtion päämiehiä sekä Pyhän saksalais-roomalaisen valtakunnan saksalaisia keisareita.
*Lähteet:
## Itä-Frankian kuninkaat 843–911

## Saksan kuninkaat 911–962
### Itä-Frankian kuningaskunta 911–962
#### Konradilainen dynastia

#### Saksilainen dynastia

## Saksan kuninkaat Pyhän saksalais-roomalaisen keisarikunnan yhteydessä 962–1806
#### [[Saksilainen suku|Saksilainen]] dynastia

#### [[Saalilainen suku|Saalilainen]] dynastia

#### Supplinburgerien dynastia

#### Hohenstaufenien ja Welfien dynastia

#### Interregnum

#### Habsburgin ja Nassaun dynastia

#### Luxemburgin ja Wittelsbachien dynastia

#### Habsburgien dynastia

#### Habsburg-Lothringenin dynastia

### Reinin liitto 1806–1813

 

### [[Saksan liitto]] 1815–1866

### [[Pohjois-Saksan liitto]] 1867–1871

## Saksan valtakunnan keisarit

## Lähteet
Ultratulo

**Ultratulo** on matemaattinen konstruktio, joka esiintyy enimmäkseen abstraktissa algebrassa ja matemaattisen logiikan osa-alueessa malliteoriassa. Ultratulo on osamäärä rakenteiden perheen suorasta tulosta. Ultrapotenssi on erikoistapaus ultratulosta, ja siinä kaikki tulon tekijät ovat samoja.

Ultrapotenssia voidaan käyttää esimerkiksi konstruoimaan uusia kuntia annetusta. Esimerkiksi hyperreaaliluvut ovat reaalilukujen ultrapotenssi.

Joitakin ultratulojen hyödyllisyyttä osoittaa hyvin elegantti todistus kompaktisuus- ja täydellisyyslauseille, Keislerin ultrapotenssilause, joka antaa algebrallisen karakterisaation elementaarisen ekvivalessin semanttiselle merkinnälle, ja Robinsonin–Zakonin esitys, jossa käytetään superrakenteita ja niiden monomorfismeja konstruoimaan analyysin epästandardeja malleja. Epästandardin analyysin pioneeri oli Abraham Robinson, joka tutki niitä kompaktisuuslauseen sovelluksena.
American International Pictures

**American International Pictures** (AIP) oil yhdysvaltalainen elokuvayhtiö, joka panosti etenkin teini-ikäisille suunnattuihin halpoihin elokuviin. Se toimi vuosina 1954–1980.

Yhtiön perustivat Samuel Z. Arkoff ja James H. Nicholson vuonna 1954. Yhtiö löysi markkinaraon teiniyleisöstä ja ajoittamalla ensi-iltansa kesäkuukausiin, joista suuret yhtiöt eivät olleet kiinnostuneita. Monet kuuluisat ohjaajat ovat työskennelleet AIP:lle ennen kuin heistä tuli kuuluisia, esimerkiksi Francis Ford Coppola, Martin Scorsese, Brian de Palma ja Peter Bogdanovich. Elokuvissa esiintyi myös tulevia kuuluisia näyttelijöitä uransa alkuvaiheessa, esimerkiksi Jack Nicholson, Robert De Niro ja Charles Bronson. 

Arkoff kertoi muistelmissaan, miten elokuvia tehtiin: ensin keksittiin nimi, sitten suunniteltiin juliste, ja jos molemmat näyttivät hyviltä, elokuva jatkoi tuotantoon.

Toimintansa aikana AIP tuotti yli 500 elokuvaa.

AIP oli niin riippuvainen kesäsesongin tuloista, että kun Universal vuonna 1975 ajoitti *[[Tappajahai (elokuva)|Tappajahai]]n* ensi-illan poikkeuksellisesti kesälomien aikaan, AIP:llä ja muilla pikkuyhtiöillä alkoi mennä huonosti. Nicholson oli lähtenyt yhtiöstä vuonna 1972, ja vuonna 1979 Arkoff myi osuutensa. AIP yhdistyi Filmwaysiin, josta tuli Orion Pictures, ja sittemmin se myytiin Metro-Goldwyn-Mayerille.

## Lähteet
Tim Ferchen

**Timothy ”Tim” Ferchen** (s. 1947 Niagara, New York, Yhdysvallat) on suomenamerikkalainen lyömäsoittaja. Hän on soittanut Radion sinfoniaorkesterissa vuodesta 1977. Hän on soittanut myös Steve Reichin yhtyeessä *Steve Reich and Musicians* sekä Kajaani Big Bandissa. Hän on levyttänyt myös pop- ja jazzmuusikoiden, kuten Ilja Saastamoisen, Edward Vesalan ja Jukka Gustavsonin levyillä. 

Myös Ferchenin poika Tatu Ferchen on muusikko.

## Lähteet

## Aiheesta muualla
*
*
Luontotutkielma – Pöllöt

**Luontotutkielma – Pöllöt** on valokuvateos ja tietokirja, jonka aihe on pöllöt. Tekijät David Tipling ja Jari Peltomäki ovat kokeneita ja palkittuja luontokuvaajia. Kirjan on julkaissut suomeksi luontomatkailuun keskittyvä yritys Finnature, ja tekstin on suomentanut Antero Topp.

Teoksen lopussa esitellään 12 pohjoisen Euroopan pöllölajia, mutta siitä puuttuu Suomessa tavattu kyläpöllönen. Itse tekstissä kerrotaan kuvaajien kokemuksia ja kuvausretkien sattumuksia sekä tarinoita pöllöistä. Joukossa on tietoa pöllöistä ja niiden elämästä. Jan Södersved luonnehtii kuvaajia arviossaan huippukuvaajiksi. 

Esitellyt pöllölajit ovat tornipöllö, tunturipöllö, huuhkaja, lehtopöllö, viirupöllö, lapinpöllö, hiiripöllö, varpuspöllö, minervanpöllö, helmipöllö, sarvipöllö ja suopöllö.

## Lähteet

## Aiheesta muualla
*Pöllöt-kirjan esittely Finnaturen sivustolla
Porin suojeluskuntatalo

**Porin suojeluskuntatalo** eli **Karhulinna** on Porin keskustassa sijaitseva vuonna 1928 valmistunut rakennus, jossa nykyään toimii Porin seudun steinerkoulu. Se muodostaa niin sanotun Riihikedon koulukorttelien alueen yhdessä muun muassa vuonna 1912 rakennetun Cygnaeuksen koulun sekä Porin suomalainen yhteislyseon (1934) kanssa. Rakennukset kuuluvat Museoviraston määrittelemiin valtakunnallisesti merkittäviin rakennettuihin kulttuuriympäristöihin. 

## Historia
1920-luvun klassismia edustava talo valmistui vuonna 1928 Porin suojeluskunnan käyttöön. Alun perin rakennuksen piirsi turkulainen arkkitehti Gunnar Wahlroos, mutta suojeluskunta ei kelpuuttanut hänen suunnitelmistaan kuin julkisivun ja senkin pienten muutosten jälkeen. Wahlroosin tekemät piirustukset muokkasi lopulliseen muotoonsa rakennusmestari Hjalmar Siren. Karhulinnana paremmin tunnettu rakennus sisälsi Porin suojeluskunnan toimisto- ja juhlatilat. Jatkosodan aikana siinä pitivät majaa myös Porin lentokenttää tukikohtanaan käyttäneet saksalaiset. 

Kun suojeluskuntajärjestö jatkosodan jälkeen lakkautettiin välirauhansopimuksen nojalla, rakennus siirtyi Suomen Punaisen Ristin Porin piirin haltuun. Karhulinnassa pidettiin sotien jälkeen konsertteja ja muita yleisötilaisuuksia. Se oli muun muassa Pori Big Bandin ja Porin kaupunginorkesterin konserttitilana. Karhulinnassa järjestettiin myös Porin jazzjuhlien konsertteja vuoteen 1979 saakka,. Seuraavana vuonna SPR myi rakennuksen Rauma-Repolalle. 1970-luvulla talossa toimi myös Yleisradion Satakunnan toimitus. 

Rauma Oy yritti päästä rakennuksesta eroon 1990-luvun jälkipuoliskolla ja onnistui lopulta myymään sen Porin seudun steinerkoululle vuonna 1999. Talousvaikeuksista kärsinyt steinerkoulu puolestaan myi Karhulinnan vuonna 2012 porilaiselle rakennusliikkeelle, mutta on tiloissa vuokralaisena 15 vuoden mittaisella sopimuksella.

## Lähteet
Reed Whiting

**Reed Whiting** (s. 20. maaliskuuta 1980 Rochester, Minnesota, Yhdysvallat) on yhdysvaltalainen alamäkiluistelija, joka on sijoittunut Red Bull Crashed Icen yhteispisteissä parhaimmillaan kuudenneksi kaudella 2014. Hänen paras yksittäinen sijoitus kilpailussa on viides Saint Paulin kilpailussa 2014. Nuorempana Whiting on myös harrastanut jääkiekkoa puolustajana ja pelannut parhaimmillaan NCAA-sarjassa. Hän lopetti jääkiekkouransa vuonna 2004. Alamäkiluistelun Whiting aloitti vuonna 2013. Whitingillä on pituutta 188 senttimetriä ja painoa 93 kiloa.

## Lähteet
* http://www.eliteprospects.com/player.php?player=80898
* http://www.redbullcrashedice.com/fi_FI/athlete/reed-whiting
Leytonstone

**Leytonstone** on Lontoon kaupunginosa. Se sijaitsee Lontoon koillisosassa Waltham Forestin kaupunkipiirissä.

Leytonstonen metroasema on Central Linen varrella. Aseman sisäänkäynti on koristeltu mosaiikeilla, jotka esittävät kohtauksia Alfred Hitchcockin elokuvista. Hitchcock syntyi Leytonstonessa. Muita kuuluisia entisiä asukkaita ovat David Beckham ja Benjamin Disraeli.

## Lähteet

## Aiheesta muualla
Walter Steiner (täsmennyssivu)

**Walter Steiner** tarkoittaa seuraavia henkilöitä:

*Walter Steiner, sveitsiläinen mäkihyppääjä
*Walter Steiner, sveitsiläinen kilpapurjehtija
*Walter Steiner, sveitsiläinen soutaja.
Cody Eakin

**Cody Eakin** (s. 24. toukokuuta 1991 Winnipeg, Manitoba, Kanada) on kanadalainen jääkiekkoilija. Hän on Washington Capitalsin kolmannen kierroksen varaus vuodelta 2009.

## Ura
Ennen ammattilaisuraansa Eakin pelasi WHL:ssä, jossa hänet valittiin kakkostähdistöön.

Ammattilaistasolla Eakin debytoi kaudella 2011–2012 Capitalsin farmijoukkue Hershey Bearsissa, josta Capitals kutsui hänet NHL:ään 1. marraskuuta. Seuraavana päivänä Eakin teki NHL-debyyttinsä 5–4 -jatkoaikatappiossa Anaheim Ducksia vastaan. Hän pelasi 13 minuuttia ja 19 sekuntia, mutta ei saanut pisteitä.

Eakin teki ensimmäisen NHL-maalinsa 4. marraskuuta 2011 Carolina Hurricanesin Cam Wardia vastaan.

 aikana Eakin kaupattiin yhdessä toisen kierroksen varauksen kanssa Dallas Starsiin vaihdossa Mike Ribeiroon.

Pudotuspeleissä Eakin teki ensimmäisen maalinsa 23. huhtikuuta 2014 Anaheim Ducksia vastaan. Hänen maalinsa oli voittomaali, kun Dallas voitti ottelun 4–2 ja tasoitti ottelusarjan numeroihin 2–2.

Vuoden 2017 laajennusvaraustilaisuudessa Eakin siirtyi Starsista Vegas Golden Knightsiin.
Helmikuussa 2020 Vegas Golden Knights kauppasi Eakinin Winnipeg Jetsiin vaihdossa ehdolliseen neljännen kierroksen varausvuoroon.

Lokakuussa 2020 Eakin teki vapaana agenttina Buffalo Sabresin kanssa kaksivuotisen ja yhteensä 4,5 miljoonan dollarin arvoisen sopimuksen.

Eakin pelasi Kanadan MM-kultaa voittaneessa joukkueessa vuoden 2015 kisoissa, joissa hän teki yhdeksässä ottelussa tehot 4+2=6.

## Tilastot

## Lähteet
* 
* 
* 

### Viitteet
Stepney

**Stepney** on Lontoon East Endin kaupunginosa. Se oli aikaisemmin itsenäinen kylä, joka kasvoi Thamesjoen varren telakoiden työläisten asuinpaikkana.

Stepneyn pääkadun varrella on St Dunstanin kirkko, jonka nykyinen rakennus on 1200-luvulta, ja samalla paikalla on seissyt kirkko tuhannen vuoden ajan. Sitä ympäröivä keskiaikainen kylä kasvoi voimakkaasti 1800-luvulla työläisten asuinalueena. Lontoon pommituksissa alueelta tuhoutui paljon asuinrakennuksia. Alueella on paljon kaupungin vuokra-asuntoja. Niitä on kunnostettu 2010-luvulla. Alueelle on rakennettu uudisrakennuksia, ja Stepneyn kiinteistömarkkinat ovat piristyneet.

Stepney Greenin metroasema on District Linen ja Hammersmith & City Linen varrella.

## Lähteet

## Aiheesta muualla
The Household Pest

**The Household Pest** oli vuonna 1910 ensi-iltansa saanut Vitagraph Studiosin tuottama ja levittämä yhdysvaltalainen lyhyt mykkäelokuva. Elokuvan pituus oli noin 10 minuuttia, ja se oli genreltään komedia. *The Household Pest* oli Norma Talmadgen ensiesiintyminen elokuvissa. Talmadgen roolina oli nuori tyttö, jota suudellaan valokuvaajan kankaan alla. Nykyään elokuvan oletetaan olevan kadonnut.

## Lähteet

## Aiheesta muualla
* 
* ''The Household Pest'' Silent eran sivuilla 
* ''The Household Pest'' TCM Movie Databasessa
Hangastenmäen linnavuori

**Hangastenmäen linnavuori** on Kanta-Hämeessä Janakkalassa sijaitseva linnavuori, joka on rakennettu Räikälänjoen länsipuolella olevalle Hangastenmäelle. Linnavuori löydettiin vuonna 2013. Hakoisten Linnavuori sijaitsee tasan kilometrin päässä Hangastenmäen linnavuoresta. Linnavuoren lähistöltä on myös löydetty niin kutsuttu Janakkalan miekkamies. 

## Topografia
Linnavuori sijaitsee Räikälänjoen jokilaakson eteläpuolella aivan yhdystie 13846 vieressä. Mäki kohoaa yli 42 metriä joen vedenpinnan yläpuolelle ja siinä on kaksi jyrkännettä. Noin 15 metrin korkeudella sijaitsee pohjoisempi jyrkänne ja noin 25 metrin korkeudella eteläinen jyrkänne. Myös luoteiskulmassa on hyvin jyrkkää. Mäen laella kasvaa harvaa puustoa, joten sieltä näkyy hyvin joen yli Janakkalan kirkolle, mutta mäen juurella metsä on tiheää. Lakialue on tasainen ja se on kalliopintainen siellä, missä ohut moreenipinta aukeaa. 

## Muinaislinna
Esivarustuksia on löydetty mäen etelä- ja koillisrinteissä. Päävarustus kiertää mäen lakea ja on ehjimmillään yhä noin 50 metriä pitkä yhtenäinen kivimuuri. Epävarmoja varustusten jäänteitä on todettu mäen länsi- ja itärinteissä. Vallit rajaavat sisällensä suorakaiteen muotoisen alueen. Varustuksissa käytettyjen kivien koko on noin 0,5–1,0 metriä ja niitä on sijoitettu 1–3 rinnakkain ja 1–3 päällekkäin. Koillisvallissa erottuu katkoksia, jotka voisivat olla portinaukkoja. 

Linnavuorelta on havaittu mahdollisia rakennusten sekä mahdollisen sepän pajan jäänteitä.

## Ajoitus ja löydöt
Linnavuorella tehdyn koekaivauksen perusteella linnan rakentaminen on alkanut 1200-luvun lopulla ja linna on ollut varmuudella käytössä 1300-luvulla.

Alueelta on löytynyt kymmeniä rautaesineitä tai niiden osia. Löytöaineistoon kuuluu muun muassa hopealla silatut keihäänkärki ja miekanponsi, panssarinuolen kärkiä, hevosenkenkiä ja niiden nauloja sekä soihdunpidike. Kaivauksissa paikalta on löytynyt myös palanut ihmiskallon palanen sekä mahdollinen jäänne palaneesta ihmisen lonkkaluusta.

## Tutkimushistoria
Linnavuoren löysi Kanta-Hämeen menneisyyden etsijät ry vuonna 2013 ja se hyväksyttiin muinaisjäännökseksi seuraavana vuonna. Vuonna 2015 linnavuorella tehtiin koekaivaus Turun yliopiston toimesta. Tutkimuksiin osallistui myös linnavuoren löytäneen Kanta-Hämeen menneisyyden etsijöiden jäseniä.

## Katso myös
* Hakoisten linnavuori sijaitsee kilometrin päässä

## Lähteet
Suursaari Race

**Suursaari Race** (ent **Alandia Suursaari Race**, ent. **Volvo Suursaari Race**, ent. **Espoo Suursaari Race**) oli vuosina 1991–2022 Suomenlahdella vuosittain järjestettävä avomeripurjehduskilpailu. Vuodesta 2023 kilpailun reitti on muuttunut ja nimi sen myötä.

## Historiaa
Suursaari Race -kilpailun järjesti ensimmäisen kerran vuonna 1991 Kivenlahden Venekerho yhdessä Espoon Merenkävijöiden kanssa. Lähtö oli Haukilahdessa ja maali Kivenlahden venesataman edustalla. Ensimmäisessä kilpailussa oli mukana 97 venekuntaa. Tuolloin Suursaari kuului Neuvostoliittoon. Ensimmäisen ja toisen kilpailun maali oli Espoon Kivenlahdessa.

Vuosina 1992–2005 kilpailun maali oli Pentalan saaren ulkopuolella (ESFn saari).

Vuodesta 2006–2018 kilpailun lähtö ja maali olivat samassa paikassa Espoon Haukilahdessa. Vuonna 2009 Venäjän viranomaiset eivät antaneet lupaa Suursaaren kiertämiseen, jolloin käytössä oli ensimmäistä kertaa niin sanottu vararata. Kilpailun pääyhteistyökumppanina oli vuosina 2005–2012 Volvo jonka mukaan kilpailu nimettiin.

Vuonna 2019 kilpailun lähtö oli Espoon Haukilahdessa ja maali Lauttasaaren HSKn edessä.

Koronavuosina 2020–2021 kilpailua ei purjehdittu.

Kesäkuussa 2022 Suursaari Race purjehdittiin niin sanotulla pidennetyllä vararadalla, koska Venäjä oli helmikuussa 2022 aloittanut hyökkäyssodan Ukrainaan.

## Nykyisyys
Kilpailu vakiinnutti 1990- ja 2000-vuosikymmenellä asemansa yhtenä Suomen tärkeimpänä avomerikilpailuna.

Vuonna 2006 kilpailuun osallistui 139 venekuntaa seitsemässä eri luokassa ja osallistujia oli Suomesta, Virosta ja Venäjältä. Vuonna 2022 osallistuvia venekuntia oli 51. Historian aikana pienimmät muttei hitaimmat tähän pitkään purjehduskilpailuun osallistuneet veneet ovat olleet urheiluveneiksi luokiteltavat Minitransat 6,50 ja Melges 24.

Kesäkuusta 2023 eteenpäin Suursaari Racea ei enää järjestetä.

## Suursaaren reitti
Purjehduskilpailun pituus oli noin 155 (pienet) / 165 (keskisuuret) / 190 (isot) meripeninkulmaa.

Reitti on yksinkertaisuudessaan: lähtö Miessaaren selältä Haukilahden eteläpuolelta, kierretään Suursaari myötäpäivään ja maali Miessaaren selällä Haukilahden eteläpuolella.

## Lähteet

## Aiheesta muualla
*Liikkuvan kuvan kanava
*Twitter
Gliese 832

**Gliese 832** (*Gl 832*, *GJ 832*, *HD 204961*) on eteläisellä tähtitaivaalla Kurjen tähdistössä 16,1 valovuoden päässä oleva punainen kääpiötähti. Spektrityyppi M1,5 V, kokonaissäteilyntuotto 0,035 Aurinkoa. Tähti on Aurinkoa metalliköyhempi ja sillä on kirkas komeettavyö. Sillä on ainakin kaksi eksoplaneettaa, joista toinen on supermaa ja toinen kaasujättiläinen.

## Eksoplaneetat
Tähdeltä on löydetty ehkä yli 5 Maan massainen eksoplaneetta Gliese 832 c, joka on melko varmasti supermaa.

Planeetta on löydetty säteisnopeusmenetelmällä, joten sitä ei nähdä suoraan. Tämän takia vain muutamia planeettaa kuvaavia lukuja tunnetaan. Planeetan kiertoaika 36 päivää, etäisyys 0,16 AUta ja Radan soikeus noin 0,18. Vertailun vuoksi arvioitu planeetalle saapuvan keskustähden säteilyn mukaan Maata vastaava etäisyys suunnilleen 0,187 AU, mikäli keskustähden säteilyntuotto 3,5 % Auringosta. Niinpä planeetan teoreettinen keskilämpötila 253 K (-20 °C), vaihtelee 233 - 280 K (-40° C - +7 °C ) välillä. Vertailun vuoksi maan keskilämpötila noin 15 °C.

Planeetta kiertää keskustähteään suunnilleen Maata vastaavalla etäisyydellä, mutta sen rata on melko soikea. Tämä saattaa luoda planeetalle elämälle liian kuuman talven ja liian kylmän kesän. Epäillään, että planeetan suuri massa tekisi siitä elämälle elinkelvottoman. Planeetta on pahimmassa tapauksessa kasvihuoneilmiön korventama super-Venus. On melko varmaa, että planeetta kääntää saman puolen keskustähteään kohti.

Ensimmäinen tähdeltä löydetty planeetta on yli 0,64 Jupiterin massainen jättiläisplaneetta Gliese 832 b, joka kiertää keskustähteään noin 3,4 AU päässä.

## Lähteet
### Viitteet

## Aiheesta muualla
*Solstation CD-49 13515 / Gl 832
Spaceman (Asteen kappale)

"**Spaceman**" on suomalaisartisti Asteen kappale. Sen julkaisi Sony Music Entertainment artistin yhdentenätoista singlenä 10. toukokuuta 2013. Kappaleeseen liittyvä musiikkivideo julkaistiin videopalvelu YouTubessa 21. kesäkuuta 2013. Videolla leikitellään lasten ja aikuisten omien maailmojen vastakkain asettelulla. Lisäksi videolla mainostetaan ToPoLan koripalloseuraa. Kappale pääsi singlelistan 6. ja latauslistan 13. sijalle.

## Kappaleet
**Digitaalinen lataus**
# 

## Listasijoitukset

## Lähteet
We Serve No One

__NOTOC__
**We Serve No One** on puolalaisen thrash metal -yhtye Virgin Snatchin järjestyksessään viides studioalbumi. Se julkaistiin 5. maaliskuuta 2014 levymerkillä Mystic Production.

Albumin kansikuvan on toteuttanut Maciej Kamuda.

## Kappaleet
#
#
#
#
#
#
#
#
#
#
#
#

## Kokoonpano
* Zielony – laulu
* Grysik – kitara
* Paweł Pasek – kitara
* Anioł – bassokitara
* Jacko – rummut

## Arvostelut
* Metal Temple: 

## Lähteet

## Aiheesta muualla
* 
* We Serve No One discogs.com -sivustolla
Viimeinen mies (vuoden 1924 elokuva)

**Viimeinen mies** (saks. *Der letzte Mann*) on saksalainen mykkäelokuva vuodelta 1924. Se kertoo luksushotellin vanhasta ovimiehestä, joka menettää työpaikkansa.

Elokuva oli menestys ja teki Murnausta kuuluisan Hollywoodia myöten. Siinä kamera liikkuu kuvaten ympäristöä päähenkilön näkökulmasta, mikä oli tuohon aikaan aivan uutta. Elokuvassa ei juuri käytetä välitekstejä, kuvat kertovat tarinan.

Vuonna 1979 kolmekymmentä suomalaista elokuva-arvostelijaa ja -asiantuntijaa teki kukin luettelon kaikkien aikojen sadasta merkittävimmästä elokuvasta, ja *Viimeinen mies* oli mukana heistä yhdeksän listalla.

## Lähteet

## Aiheesta muualla
* Viimeinen mies , Filmgoer
Hot Girls

**Hot Girls** on romanialaisartisti Donyn kappale hänen kolmannelta, ''Disco Romancing'' -studioalbumilta. Sen julkaisi Cat Music albumin kolmantena singlenä 5. heinäkuuta 2011. Kappaleella duetoi myös romanialaisartisti Elena Gheorghe. Kappaleeseen liittyvä musiikkivideo julkaistiin videopalvelu YouTubessa 4. elokuuta 2011. Kappale on päässyt listoille Itävallassa ja Saksassa.

## Kappalelista

## Lähteet
Absence (Blindeadin albumi)

**Absence** on puolalaisen sludge metal -yhtye Blindeadin neljäs studioalbumi. Se julkaistiin 14. lokakuuta 2013 levymerkillä Mystic Production.

## Kappaleet
#
#
#
#
#
#
#
#

## Kokoonpano
* Matteo Bassoli – bassokitara, laulu
* Bartosz Hervy – samplet, syntetisaattori
* Patryk Zwoliński – laulu
* Mateusz Śmierzchalski – kitara
* Marek Zieliński – kitara
* Konrad Ciesielski – rummut

### Vierailevat muusikot
* Daniel Sobiesiak – sello kappaleissa "a₃", "b₆" ja "s₁"
* Dorota Górawska – viulu kappaleessa "s₁"
* Rafał Wawszkiewicz – saksofoni kappaleessa "c₇"
* Jerzy Mazzoll – bassoklarinetti kappaleessa "n₄"

### Muut tekijät
* Riccardo Pasini – tuottaja, miksaaja, masteroija
* Maria Michalska – layout

## Arvostelut
* Sputnik Music: 
* Metal Storm: 8.3/10

## Aiheesta muualla
* 
* Absence discogs.com -sivustolla

## Lähteet
Nintendo M82

**Nintendo M82** on Nintendo Entertainment System -pelikonsolista julkaistu demolaite. Laitetta oli 1980- ja 1990-luvulla useissa pelikaupoissa ja tavarataloissa, joissa asiakkaat pystyivät testamaan pelejä ennen ostopäätöstä.

Laitteen sisään pystyy laittamaan yhtäaikaa 12 eri pelimoduulia. Pelin voi valita painamalla laitteen edessä olevaa painiketta. Konsolin takapaneelissa pystyy säätämään peliajan 30 sekuntiin, 3 minuuttiin, 6 minuuttiin ja 128 minuuttiin. Peliajan mentyä umpeen laite nollaa itsensä ja aloittaa pelin alusta. 

## Lähteet
Artur Kaukola

**Artur Johannes Aksel Kaukola**, sukunimi aik. *Lindholm* (25. huhtikuuta 1863 Mikkeli – 15. syyskuuta 1914 Mikkeli) oli suomalainen lyseon lehtori ja historiantutkija.

Kaukolan vanhemmat olivat sairaalantoimitsija Karl Johan Lindholm ja Magdalena Eurydice Nygrén. Hän pääsi ylioppilaaksi Mikkelin lyseosta 1881, opiskeli Helsingin yliopistossa ja valmistui filosofian kandidaatiksi 1887, lisensiaatiksi 1892 ja tohtoriksi 1897.

Kaukola toimi vuodesta 1893 alkaen historian, maantiedon ja ruotsin kielen lehtorina Mikkelin lyseossa.

## Teoksia
Nimellä *Artur J. Lindholm*:
* *Bidrag till kännedom om Finlands ekonomiska tillstånd under tidskiftet 1634-1654* : väitöskirja. Helsingfors 1892
* *Mikkelin ala-alkeiskoulu 1847-1884 ja Mikkelin lyseo 1872-1897 : liite Mikkelin lyseon vuosikertomukseen lukuvuodesta 1896-1897* ; kirj. Axel Gabriel Borg ja Arthur Johannes Lindholm. Mikkelin lyseo, Mikkeli 1897
Nimellä *Artur J. Kaukola*:
* *Kuvaus Savonlinnan lää̈nin oloista vuosina 1572-1617* ; kirjoittanut Artur J. Kaukola. Mikkeli 1913

## Lähteet
*